Kristján Þór Júlíusson , sjávarútvegs - og landbúnaðarráðherra , hefur undirritað reglugerð sem kveður á um viðbótartryggingar varðandi salmonellu vegna innflutnings á svína - og nautakjöti . Þetta þýðir að þessum matvælunum skal alltaf fylgja vottorð sem byggja á salmonellu rannsóknum og sýna að hún hafi ekki greinst . Reglugerðin tekur gildi 1. janúar nk . Drög að reglugerðinni voru birt á samráðsgátt stjórnvalda og barst ein umsögn frá Félagi svínabænda . Í henni kemur fram að félagið styðji heilshugar viðbótatryggingar og lýsti félagið yfir ánægju sinni með reglugerðina . „ Hér er á ferðinni skýrt dæmi þar sem hagsmunir framleiðenda og neytenda fara saman , “ segir í umsögninni . Kristján Þór Júlíusson , sjávarútvegs - og landbúnaðarráðherra : „ Þetta er virkilega ánægjulegur og mikilvægur áfangi . Á þessu ári hefur Ísland fengið heimild til að beita reglum um viðbótartryggingar varðandi innflutning á kjúklingakjöti , kalkúnum , eggjum , svína - og nautakjöti en nágrannalönd Íslands hafa haft slíkar heimildir um árabil . Þannig hefur okkur á þessum skamma tíma tekist að byggja upp raunhæfar og lögmætar varnir fyrir matvælaöryggi og vernd búfjárstofna . “ Hluti af aðgerðaáætlun stjórnvalda Viðbótartryggingarnar eru unnar í samræmi við aðgerðaáætlun í 17 liðum um að efla matvælaöryggi , tryggja vernd búfjárstofna og bæta samkeppnisstöðu innlendrar matvælaframleiðslu . Áætlunin var lögð fram af Kristjáni Þór Júlíussyni , sjávarútvegs - og landbúnaðarráðherra , og var hún samþykkt sem þingsályktun hinn 19. júní sl . Unnið hefur verið að mótun og framgangi þeirra aðgerða í atvinnuvega - og nýsköpunarráðuneytinu frá því í desember 2017 og er sú vinna í forgangi í ráðuneytinu .